2017. gada 14. februārī Rīkojums Nr. 75

Rīgā (prot. Nr. 7 37. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Zemkopības ministrijai 127 903 *euro*, lai atbilstoši Ministru kabineta 2017. gada 17. janvāra rīkojumam Nr. 28 "Par pasākumiem Āfrikas cūku mēra izplatīšanās ierobežošanai" nodrošinātu ar dzīvnieku nogalināšanu un dzīvnieku izcelsmes blakusproduktu likvidēšanu saistītu faktisko izdevumu segšanu, tai skaitā:

1) 100 099 *euro*, lai Lauku atbalsta dienests sabiedrībai ar ierobežotu atbildību "Grow Energy" nodrošinātu samaksu par dzīvnieku blakusproduktu likvidēšanu;

2) 5827 *euro*, lai Pārtikas un veterinārajam dienestam nodrošinātu izdevumu segšanu par dzīvnieku blakusproduktu likvidēšanu Pārtikas un veterinārā dienesta Dienvidlatgales pārvaldes dzīvnieku izcelsmes blakusproduktu sadedzināšanas iekārtā "Hurican PRO 1000";

3) 21 977 *euro*, lai Pārtikas un veterinārajam dienestam nodrošinātu izdevumu segšanu par dzīvnieku nogalināšanu Krimuldas novada Krimuldas pagasta novietnē "Rukas".

Ministru prezidents Māris Kučinskis

Zemkopības ministrs Jānis Dūklavs